CELEX: 32019R1701
Language: sk
Date: 2019-07-23 00:00:00
Title: Delegované nariadenie Komisie (EÚ) 2019/1701 z 23. júla 2019, ktorým sa menia prílohy I a V k nariadeniu Európskeho parlamentu a Rady (EÚ) č. 649/2012 o vývoze a dovoze nebezpečných chemikálií (Text s významom pre EHP)

11.10.2019   
               
               
                  SK
               
               
                  Úradný vestník Európskej únie
               
               
                  L 260/1
               
            
         DELEGOVANÉ NARIADENIE KOMISIE (EÚ) 2019/1701
         z 23. júla 2019,
         ktorým sa menia prílohy I a V k nariadeniu Európskeho parlamentu a Rady (EÚ) č. 649/2012 o vývoze a dovoze nebezpečných chemikálií
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 649/2012 zo 4. júla 2012 o vývoze a dovoze nebezpečných chemikálií (1), a najmä na jeho článok 23 ods. 4 písm. a) a b),
         keďže:
         
                     (1)
                  
                  
                     Nariadením (EÚ) č. 649/2012, ktoré bolo prijaté 4. júla 2012, sa vykonáva Rotterdamský dohovor o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode (2) (ďalej len „Rotterdamský dohovor“). Ide o prepracované znenie nariadenia Európskeho parlamentu a Rady (ES) č. 689/2008 (3), ktorým sa dané nariadenie nahradilo s účinnosťou od 1. marca 2014. Nariadenie (ES) č. 689/2008 bolo zmenené nariadením Komisie (EÚ) č. 73/2013 (4), ktoré bolo prijaté 25. januára 2013, ale do 1. apríla 2013 sa nezačalo uplatňovať. Zmeny stanovené v nariadení (EÚ) č. 73/2013 neboli náležite zohľadnené v nariadení (EÚ) č. 649/2012. S cieľom zabezpečiť právnu zrozumiteľnosť a súlad je preto potrebné, aby sa zmeny stanovené v nariadení (EÚ) č. 73/2013 formálne zohľadnili v prílohách k nariadeniu (EÚ) č. 649/2012.
                  
               
                     (2)
                  
                  
                     Rozhodnutím 2008/934/ES (5) Komisia rozhodla o nezaradení acetochlóru, asulamu, chlórpikrínu a propargitu ako účinných látok do prílohy I k smernici Rady 91/414/EHS (6), v dôsledku čoho sa na uvedené látky vzťahuje zákaz ich používania v pesticídoch, a teda by sa mali zaradiť do zoznamu chemikálií uvedeného v častiach 1 a 2 prílohy I k nariadeniu (EÚ) č. 649/2012. Doplnenie acetochlóru, asulamu, chlórpikrínu a propargitu do prílohy I k nariadeniu (EÚ) č. 649/2012 sa však pozastavilo z dôvodu novej žiadosti o zaradenie uvedených látok do prílohy I k smernici 91/414/EHS predloženej podľa článku 13 nariadenia Komisie (ES) č. 33/2008 (7). Vzhľadom naspomínanú novú žiadosť došlo k prijatiu vykonávacích nariadení (EÚ) č. 1372/2011 (8), (EÚ) č. 1045/2011 (9), (EÚ) č. 1381/2011 (10) a (EÚ) č. 943/2011 (11), ktorými Komisia rozhodla o neschválení acetochlóru, asulamu, chlórpikrínu a propargitu ako účinných látok podľa nariadenia Európskeho parlamentu a Rady (ES) č. 1107/2009 (12), v dôsledku čoho je ich používanie v pesticídoch zakázané. Látky acetochlór, asulam, chlórpikrín a propargit by sa preto mali doplniť do zoznamov chemikálií uvedených v častiach 1 a 2 prílohy I k nariadeniu (EÚ) č. 649/2012.
                  
               
                     (3)
                  
                  
                     Rozhodnutím 2008/934/ES Komisia rozhodla o nezaradení flufenoxurónu ako účinnej látky do prílohy I k smernici Rady 91/414/EHS a rozhodnutím 2012/77/EÚ (13) rozhodla o nezaradení uvedenej látky pre výrobky typu 18 ako účinnej látky do prílohy I, IA alebo IB k smernici Európskeho parlamentu a Rady 98/8/ES (14). Používanie flufenoxurónu v pesticídoch je preto prísne obmedzené a táto látka by sa mala doplniť do zoznamov chemikálií uvedených v častiach 1 a 2 prílohy I k nariadeniu (EÚ) č. 649/2012. Doplnenie flufenoxurónu do prílohy I k nariadeniu (EÚ) č. 649/2012 sa však pozastavilo z dôvodu novej žiadosti o zaradenie uvedenej látky do prílohy I k smernici 91/414/EHS predloženej podľa článku 13 nariadenia (ES) č. 33/2008. V dôsledku uvedenej novej žiadosti bolo prijaté vykonávacie nariadenie (EÚ) č. 942/2011 (15), ktorým Komisia rozhodla o neschválení flufenoxurónu ako účinnej látky podľa nariadenia (ES) č. 1107/2009. Preto by sa flufenoxurón mal doplniť do zoznamov chemikálií uvedených v častiach 1 a 2 prílohy I k nariadeniu (EÚ) č. 649/2012.
                  
               
                     (4)
                  
                  
                     Rozhodnutím 2012/257/EÚ (16) Komisia rozhodla o nezaradení naledu pre výrobky typu 18 do prílohy I, IA alebo IB k smernici 98/8/ES a rozhodnutím 2005/788/ES (17) rozhodla o jeho nezaradení do prílohy I k smernici 91/414/EHS. Používanie naledu v pesticídoch je preto zakázané a táto látka by sa preto mala doplniť do zoznamov chemikálií uvedených v častiach 1 a 2 prílohy I k nariadeniu (EÚ) č. 649/2012.
                  
               
                     (5)
                  
                  
                     Rozhodnutiami 2009/65/ES (18), 2009/859/ES (19) a 2008/769/ES (20) Komisia rozhodla o nezaradení kyseliny (2-naftyloxy)octovej, difenylamínu a propanilu ako účinných látok do prílohy I k smernici 91/414/EHS. Uvedené látky je preto zakázané používať v pesticídoch a mali by sa teda doplniť do zoznamov chemikálií uvedených v častiach 1 a 2 prílohy I k nariadeniu (EÚ) č. 649/2012. Doplnenie kyseliny (2-naftyloxy)octovej, difenylamínu a propanilu do časti 2 prílohy I k nariadeniu (EÚ) č. 649/2012 sa však pozastavilo z dôvodu novej žiadosti o ich zaradenie do prílohy I k smernici 91/414/EHS predloženej podľa článku 13 nariadenia (ES) č. 33/2008. Vzhľadom na spomínanú novú žiadosť došlo k prijatiu vykonávacích nariadení (EÚ) č. 1127/2011 (21), (EÚ) č. 578/2012 (22) a (EÚ) č. 1078/2011 (23), ktorými Komisia rozhodla o neschválení kyseliny (2-naftyloxy)octovej, difenylamínu a propanilu ako účinných látok podľa nariadenia (ES) č. 1107/2009, v dôsledku čoho je ich používanie v pesticídoch naďalej zakázané. Preto by sa látky kyselina (2-naftyloxy)octová, difenylamín a propanil mali doplniť do zoznamu chemikálií uvedeného v časti 2 prílohy I k nariadeniu (EÚ) č. 649/2012.
                  
               
                     (6)
                  
                  
                     Zápisy týkajúce sa dichlórvosu v zoznamoch chemikálií uvedených v častiach 1 a 2 prílohy I k nariadeniu (EÚ) č. 649/2012 by sa mali zmeniť tak, aby sa zohľadnilo rozhodnutie Komisie 2012/254/EÚ (24) o nezaradení dichlórvosu do prílohy I, IA alebo IB k smernici 98/8/ES o uvádzaní biocídnych výrobkov na trhu, v dôsledku čoho je používanie dichlórvosu v pesticídoch zakázané.
                  
               
                     (7)
                  
                  
                     Vykonávacím nariadením (EÚ) č. 582/2012 (25) Komisia schválila bifentrin a vykonávacím nariadením (EÚ) č. 359/2012 (26) schválila metám, v dôsledku čoho už používanie týchto látok v pesticídoch nie je zakázané. Látky bifentrin a metám by sa preto mali vypustiť z časti 1 prílohy I k nariadeniu (EÚ) č. 649/2012.
                  
               
                     (8)
                  
                  
                     Na piatom zasadnutí konferencie zmluvných strán Rotterdamského dohovoru, ktoré sa konalo v júni 2011, sa rozhodlo o zaradení látok alachlór, aldikarb a endosulfán do prílohy III k uvedenému dohovoru, v dôsledku čoho sa na dané chemikálie vzťahuje postup udeľovania predbežného súhlasu po predchádzajúcom ohlásení v zmysle uvedeného dohovoru. Preto by sa mali vypustiť zo zoznamu chemikálií uvedeného v časti 2 prílohy I k nariadeniu (EÚ) č. 649/2012 a doplniť do zoznamu chemikálií uvedeného v časti 3 uvedenej prílohy.
                  
               
                     (9)
                  
                  
                     Látka kyánamid by sa mala vypustiť z časti 2 prílohy I k nariadeniu (EÚ) č. 649/2012, keďže boli predložené dôkazy, že rozhodnutím Komisie 2008/745/ES (27) o nezaradení kyánamidu do prílohy I k smernici 91/414/EHS sa zásadne neobmedzuje používanie uvedenej látky na úrovni kategórie „pesticídy“ vzhľadom na to, že kyánamid má časté využitie v podkategórii „iný pesticíd vrátane biocídov“. Kyánamid bol identifikovaný a oznámený na hodnotenie podľa smernice 98/8/ES. Až do prijatia rozhodnutia podľa uvedenej smernice teda členské štáty môžu naďalej povoľovať biocídne výrobky obsahujúce kyánamid v súlade so svojimi vnútroštátnymi predpismi.
                  
               
                     (10)
                  
                  
                     Na základe rozhodnutia prijatého podľa Štokholmského dohovoru o perzistentných organických látkach zaradiť endosulfán do časti 1 prílohy A k uvedenému dohovoru bola táto látka zaradená do časti A prílohy I k nariadeniu Európskeho parlamentu a Rady (ES) č. 850/2004 (28). Endosulfán by sa preto mal doplniť do časti 1 prílohy V k nariadeniu (EÚ) č. 649/2012.
                  
               
                     (11)
                  
                  
                     Nariadenie (EÚ) č. 649/2012 by sa preto malo zodpovedajúcim spôsobom zmeniť.
                  
               
                     (12)
                  
                  
                     Keďže príslušné orgány a hospodárske subjekty už v praxi vykonávajú zmeny stanovené v tomto nariadení na základe predpokladu, že nariadenie (EÚ) č. 649/2012 bolo zmenené nariadením Komisie (EÚ) č. 73/2013, tieto zmeny by sa mali uplatňovať so spätnou platnosťou od 1. marca 2014, teda odo dňa začiatku uplatňovania nariadenia (EÚ) č. 649/2012,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 649/2012 sa mení takto:
            
                        1.
                     
                     
                        Príloha I sa mení v súlade s prílohou I k tomuto nariadeniu.
                     
                  
                        2.
                     
                     
                        Príloha V sa mení v súlade s prílohou II k tomuto nariadeniu.
                     
                  
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. marca 2014.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. júla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 201, 27.7.2012, s. 60.
         
            (2)  Ú. v. EÚ L 63, 6.3.2003, s. 29.
         
            (3)  Nariadenie Európskeho parlamentu a Rady (ES) č. 689/2008 zo 17. júna 2008 o vývoze a dovoze nebezpečných chemikálií (Ú. v. EÚ L 204, 31.7.2008, s. 1).
         
            (4)  Nariadenie Komisie (EÚ) č. 73/2013 z 25. januára 2013, ktorým sa menia a dopĺňajú prílohy I a V k nariadeniu Európskeho parlamentu a Rady (ES) č. 689/2008 o vývoze a dovoze nebezpečných chemikálií (Ú. v. EÚ L 26, 26.1.2013, s. 11).
         
            (5)  Rozhodnutie Komisie (2008/934/ES) z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (Ú. v. EÚ L 333, 11.12.2008, s. 11).
         
            (6)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).
         
            (7)  Nariadenie Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (Ú. v. EÚ L 15, 18.1.2008, s. 5).
         
            (8)  Vykonávacie nariadenie Komisie (EÚ) č. 1372/2011 z 21. decembra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka acetochlór a ktorým sa mení a dopĺňa rozhodnutie Komisie 2008/934/ES (Ú. v. EÚ L 341, 22.12.2011, s. 45).
         
            (9)  Vykonávacie nariadenie Komisie (EÚ) č. 1045/2011 z 19. októbra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka asulam a ktorým sa mení a dopĺňa rozhodnutie Komisie 2008/934/ES (Ú. v. EÚ L 275, 20.10.2011, s. 23).
         
            (10)  Vykonávacie nariadenie Komisie (EÚ) č. 1381/2011 z 22. decembra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka chlórpikrín a ktorým sa mení a dopĺňa rozhodnutie 2008/934/ES (Ú. v. EÚ L 343, 23.12.2011, s. 26).
         
            (11)  Vykonávacie nariadenie Komisie (EÚ) č. 943/2011 z 22. septembra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka propargit a ktorým sa mení a dopĺňa rozhodnutie Komisie 2008/934/ES (Ú. v. EÚ L 246, 23.9.2011, s. 16).
         
            (12)  Nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (Ú. v. EÚ L 309, 24.11.2009, s. 1).
         
            (13)  Rozhodnutie Komisie 2012/77/EÚ z 9. februára 2012 o nezaradení flufenoxurónu pre výrobky typu 18 do prílohy I, IA alebo IB k smernici Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 38, 11.2.2012, s. 47).
         
            (14)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
         
            (15)  Vykonávacie nariadenie Komisie (EÚ) č. 942/2011 z 22. septembra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka flufenoxurón a ktorým sa mení a dopĺňa rozhodnutie Komisie 2008/934/ES (Ú. v. EÚ L 246, 23.9.2011, s. 13).
         
            (16)  Rozhodnutie Komisie 2012/257/EÚ z 11. mája 2012 o nezaradení látky naled pre výrobky typu 18 do prílohy I, IA ani IB k smernici Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 126, 15.5.2012, s. 12).
         
            (17)  Rozhodnutie Komisie 2005/788/ES z 11. novembra 2005 o nezaradení naledu do prílohy I k smernici Rady 91/414/EHS a odobratí povolení prípravkov na ochranu rastlín s obsahom tejto účinnej látky (Ú. v. EÚ L 296, 12.11.2005, s. 41).
         
            (18)  Rozhodnutie Komisie 2009/65/ES z 26. januára 2009 o nezaradení kyseliny (2-naftyloxy)octovej do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku (Ú. v. EÚ L 23, 27.1.2009, s. 33).
         
            (19)  Rozhodnutie Komisie 2009/859/ES z 30. novembra 2009 o nezaradení difenylamínu do prílohy I k smernici Rady 91/414/EHS a odobratí povolení na prípravky na ochranu rastlín obsahujúce túto látku (Ú. v. EÚ L 314, 1.12.2009, s. 79).
         
            (20)  Rozhodnutie Komisie 2008/769/ES z 30. septembra 2008 o nezaradení propanilu do prílohy I k smernici Rady 91/414/EHS a odobratí povolení pre prípravky na ochranu rastlín obsahujúce túto látku (Ú. v. EÚ L 263, 2.10.2008, s. 14).
         
            (21)  Vykonávacie nariadenie Komisie (EÚ) č. 1127/2011 zo 7. novembra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka kyselina 2-naftyloxyoctová (Ú. v. EÚ L 289, 8.11.2011, s. 26).
         
            (22)  Vykonávacie nariadenie Komisie (EÚ) č. 578/2012 z 29. júna 2012 o neschválení účinnej látky difenylamín v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 171, 30.6.2012, s. 2).
         
            (23)  Vykonávacie nariadenie Komisie (EÚ) č. 1078/2011 z 25. októbra 2011, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh neschvaľuje účinná látka propanil (Ú. v. EÚ L 279, 26.10.2011, s. 1).
         
            (24)  Rozhodnutie Komisie 2012/254/EÚ z 10. mája 2012 o nezaradení dichlórvosu pre výrobky typu 18 do prílohy I, IA alebo IB k smernici Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 125, 12.5.2012, s. 53).
         
            (25)  Vykonávacie nariadenie Komisie (EÚ) č. 582/2012 z 2. júla 2012, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka bifentrin, a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 (Ú. v. EÚ L 173, 3.7.2012, s. 3).
         
            (26)  Vykonávacie nariadenie Komisie (EÚ) č. 359/2012 z 25. apríla 2012, ktorým sa schvaľuje účinná látka metám v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh a ktorým sa mení a dopĺňa príloha k vykonávaciemu nariadeniu Komisie (EÚ) č. 540/2011 (Ú. v. EÚ L 114, 26.4.2012, s. 1).
         
            (27)  Rozhodnutie Komisie 2008/745/ES z 18. septembra 2008 o nezaradení kyánamidu do prílohy I k smernici Rady 91/414/EHS a odobratí povolení pre prípravky na ochranu rastlín obsahujúce túto látku (Ú. v. EÚ L 251, 19.9.2008, s. 45).
         
            (28)  Nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (Ú. v. EÚ L 158, 30.4.2004, s. 7).
      
      
         
            PRÍLOHA I
            Príloha I k nariadeniu (EÚ) č. 649/2012 sa mení takto:
            
               1.   
               Časť 1 sa mení takto:
               
                           a)
                        
                        
                           zápisy týkajúce sa alachlóru a aldikarbu sa nahrádzajú takto:
                           
                                       Chemikália
                                    
                                    
                                       Číslo CAS
                                    
                                    
                                       Číslo Einecs
                                    
                                    
                                       Kód KN (***)
                                    
                                    
                                       Podkategória (*)
                                    
                                    
                                       Obmedzenie použitia (**)
                                    
                                    
                                       Krajiny, pre ktoré nie je potrebné oznámenie
                                    
                                 
                                       „alachlór (#)
                                    
                                    
                                       15972-60-8
                                    
                                    
                                       240-110-8
                                    
                                    
                                       ex 2924 25 00 
                                    
                                    
                                       p(1)
                                    
                                    
                                       b
                                    
                                    
                                        
                                    
                                 
                                       aldikarb (#)
                                    
                                    
                                       116-06-3
                                    
                                    
                                       204-123-2
                                    
                                    
                                       ex 2930 80 00 
                                    
                                    
                                       p(1) – p(2)
                                    
                                    
                                       b – b“
                                    
                                    
                                        
                                    
                                 
                     
                           b)
                        
                        
                           zápis týkajúci sa dichlórvosu sa nahrádza takto:
                           
                                       Chemikália
                                    
                                    
                                       Číslo CAS
                                    
                                    
                                       Číslo Einecs
                                    
                                    
                                       Kód KN (***)
                                    
                                    
                                       Podkategória (*)
                                    
                                    
                                       Obmedzenie použitia (**)
                                    
                                    
                                       Krajiny, pre ktoré nie je potrebné oznámenie
                                    
                                 
                                       „dichlórvos (+)
                                    
                                    
                                       62-73-7
                                    
                                    
                                       200-547-7
                                    
                                    
                                       ex 2919 90 00 
                                    
                                    
                                       p(1) – p(2)
                                    
                                    
                                       b – b“
                                    
                                    
                                        
                                    
                                 
                     
                           c)
                        
                        
                           zápisy týkajúce sa bifentrinu a metámu sa vypúšťajú;
                        
                     
                           d)
                        
                        
                           v abecednom poradí sa vkladajú alebo dopĺňajú tieto zápisy:
                           
                                       Chemikália
                                    
                                    
                                       Číslo CAS
                                    
                                    
                                       Číslo Einecs
                                    
                                    
                                       Kód KN (***)
                                    
                                    
                                       Podkategória (*)
                                    
                                    
                                       Obmedzenie použitia (**)
                                    
                                    
                                       Krajiny, pre ktoré nie je potrebné oznámenie
                                    
                                 
                                       „acetochlór (+)
                                    
                                    
                                       34256-82-1
                                    
                                    
                                       251-899-3
                                    
                                    
                                       ex 2924 29 70 
                                    
                                    
                                       p(1)
                                    
                                    
                                       b
                                    
                                    
                                        
                                    
                                 
                                       asulam (+)
                                    
                                    
                                       3337-71-1
                                       2302-17-2
                                    
                                    
                                       222-077-1
                                       218-953-8
                                    
                                    
                                       ex 2935 90 90 
                                    
                                    
                                       p(1)
                                    
                                    
                                       b
                                    
                                    
                                        
                                    
                                 
                                       chlórpikrín (+)
                                    
                                    
                                       76-06-2
                                    
                                    
                                       200-930-9
                                    
                                    
                                       ex 2904 91 00 
                                    
                                    
                                       p(1)
                                    
                                    
                                       b
                                    
                                    
                                        
                                    
                                 
                                       flufenoxurón (+)
                                    
                                    
                                       101463-69-8
                                    
                                    
                                       417-680-3
                                    
                                    
                                       ex 2924 21 00 
                                    
                                    
                                       p(1) – p(2)
                                    
                                    
                                       b – sr
                                    
                                    
                                        
                                    
                                 
                                       naled (+)
                                    
                                    
                                       300-76-5
                                    
                                    
                                       206-098-3
                                    
                                    
                                       ex 2919 90 00 
                                    
                                    
                                       p(1) – p(2)
                                    
                                    
                                       b – b
                                    
                                    
                                        
                                    
                                 
                                       propargit (+)
                                    
                                    
                                       2312-35-8
                                    
                                    
                                       219-006-1
                                    
                                    
                                       ex 2920 90 70 
                                    
                                    
                                       p(1)
                                    
                                    
                                       b“
                                    
                                    
                                        
                                    
                                 
                     
            
               2.   
               Časť 2 sa mení takto:
               
                           a)
                        
                        
                           zápis týkajúci sa dichlórvosu sa nahrádza takto:
                           
                                       Chemikália
                                    
                                    
                                       Číslo CAS
                                    
                                    
                                       Číslo Einecs
                                    
                                    
                                       Kód KN (***)
                                    
                                    
                                       Kategória (*)
                                    
                                    
                                       Obmedzenie použitia (**)
                                    
                                 
                                       „dichlórvos
                                    
                                    
                                       62-73-7
                                    
                                    
                                       200-547-7
                                    
                                    
                                       ex 2919 90 00 
                                    
                                    
                                       p
                                    
                                    
                                       b“
                                    
                                 
                     
                           b)
                        
                        
                           zápisy týkajúce sa alachlóru, aldikarbu, kyánamidu a endosulfánu sa vypúšťajú;
                        
                     
                           c)
                        
                        
                           v abecednom poradí sa vkladajú alebo dopĺňajú tieto zápisy:
                           
                                       Chemikália
                                    
                                    
                                       Číslo CAS
                                    
                                    
                                       Číslo Einecs
                                    
                                    
                                       Kód KN (***)
                                    
                                    
                                       Kategória (*)
                                    
                                    
                                       Obmedzenie použitia (**)
                                    
                                 
                                       „kyselina (2-naftyloxy)octová
                                    
                                    
                                       120-23-0
                                    
                                    
                                       204-380-0
                                    
                                    
                                       ex 2918 99 90 
                                    
                                    
                                       p
                                    
                                    
                                       b
                                    
                                 
                                       acetochlór
                                    
                                    
                                       34256-82-1
                                    
                                    
                                       251-899-3
                                    
                                    
                                       ex 2924 29 70 
                                    
                                    
                                       p
                                    
                                    
                                       b
                                    
                                 
                                       asulam
                                    
                                    
                                       3337-71-1
                                       2302-17-2
                                    
                                    
                                       222-077-1
                                       218-953-8
                                    
                                    
                                       ex 2935 90 90 
                                    
                                    
                                       p
                                    
                                    
                                       b
                                    
                                 
                                       chlórpikrín
                                    
                                    
                                       76-06-2
                                    
                                    
                                       200-930-9
                                    
                                    
                                       ex 2904 91 00 
                                    
                                    
                                       p
                                    
                                    
                                       b
                                    
                                 
                                       difenylamín
                                    
                                    
                                       122-39-4
                                    
                                    
                                       204-539-4
                                    
                                    
                                       ex 2921 44 00 
                                    
                                    
                                       p
                                    
                                    
                                       b
                                    
                                 
                                       flufenoxurón
                                    
                                    
                                       101463-69-8
                                    
                                    
                                       417-680-3
                                    
                                    
                                       ex 2924 21 00 
                                    
                                    
                                       p
                                    
                                    
                                       sr
                                    
                                 
                                       naled
                                    
                                    
                                       300-76-5
                                    
                                    
                                       206-098-3
                                    
                                    
                                       ex 2919 90 00 
                                    
                                    
                                       p
                                    
                                    
                                       b
                                    
                                 
                                       propanil
                                    
                                    
                                       709-98-8
                                    
                                    
                                       211-914-6
                                    
                                    
                                       ex 2924 29 70 
                                    
                                    
                                       p
                                    
                                    
                                       b
                                    
                                 
                                       propargit
                                    
                                    
                                       2312-35-8
                                    
                                    
                                       219-006-1
                                    
                                    
                                       ex 2920 90 70 
                                    
                                    
                                       p
                                    
                                    
                                       b“
                                    
                                 
                     
            
               3.   
               V časti 3 sa v abecednom poradí vkladajú tieto zápisy:
               
                           Chemikália
                        
                        
                           Príslušné čísla CAS
                        
                        
                           Kód HS
                           čistá látka (**)
                        
                        
                           Kód HS
                           zmesi obsahujúce látku (**)
                        
                        
                           Kategória
                        
                     
                           „alachlór
                        
                        
                           15972-60-8
                        
                        
                           2924.25
                        
                        
                           3808.93
                        
                        
                           pesticíd
                        
                     
                           aldikarb
                        
                        
                           116-06-3
                        
                        
                           2930.80
                        
                        
                           3808.91
                        
                        
                           pesticíd
                        
                     
                           endosulfán
                        
                        
                           115-29-7
                        
                        
                           2920.30
                        
                        
                           3808.91
                        
                        
                           pesticíd“
                        
                     
         
      
      
         
            PRÍLOHA II
            V časti 1 prílohy V k nariadeniu (EÚ) č. 649/2012 sa dopĺňa tento zápis:
            
               
                           Opis chemikálií/výrobkov, na ktoré sa vzťahuje zákaz vývozu
                        
                        
                           Prípadné ďalšie podrobnosti (napr. názov chemikálie, číslo EC, číslo CAS atď.)
                        
                     
                            
                        
                        
                           „endosulfán
                        
                        
                           číslo EC 204-079-4
                           číslo CAS 115-29-7
                           kód KN 2920 30 00 “